jkorsvik/nowiki_second_scrape_merged huggingface dataset:
Oceanside (California)

Oceanside er en kystby i San Diego County sør i delstaten California i USA. Byen er den tredje største i San Diego County, og den 26. største i California. Byen har 174 068 innbyggere (2020). Den ble grunnlagt i 1888.


== Historie ==
Området der byen ligger i dag var opprinnelig befolket av amerikanske urfolk. De første europeiske utforskerne ankom området i 1769. Presten Junípero Serra grunnla misjonen Mission San Luis Rey de Francia på området hvor det tidligere lå en Luiseñolandsby, ved bredden av elva San Luis Rey River. Introduksjonen av dyrking og beite i området formet landskapet til slik det er i dagens Oceanside. Som resten av California var Oceanside en del av Spania, før området ble under meksikansk styre i 1821, før området ble lagt under amerikansk styre i 1848. Byen Oceanside ble grunnlagt i 1888.


== Geografi ==
Oceanside ligger i det nordvestlige hjørnet av San Diego County sør i den amerikanske delstaten California. Byen ligger i nærheten av de omtrent like store byene Carlsbad, Vista, San Marcos, Escondido og Encinitas.


== Vennskapsbyer ==
 Ensenada, Mexico
 Kisarazu, Japan
 Fuji, Japan
 A'ana, Samoa


== Referanser ==


== Eksterne lenker ==
(en) Offisielt nettsted 
(en) Oceanside, California – kategori av bilder, video eller lyd på Commons 
(en) Innbyggertall 2010 - 2019 – United States Census Bureau
Oceanside (andre betydninger)

Oceanside kan vise til:


== Steder ==
Oceanside (New South Wales)
Oceanside (Britisk Columbia)
Oceanside (California)
Oceanside (New York)
Oceanside (Oregon)
Kim Yong-suk

Kim Yong-suk (født 12. juni 1979 i Pyongyang) er en nordkoreansk tidligere kunstløper som konkurrerte i singel. Hun representerte landet sitt under Vinter-OL 2006 i Torino, der hun kom på 27.-plass. 


== Idrettskarriere ==
På nasjonalt nivå vant Kim det nordkoreanske mesterskapet i kunstløp i 2001, 2003, 2004, 2005, 2006 og 2007. 
Hun kom på fjerdeplass i Asiatiske vinterleker 2003, og vant Triglav Trophy i 2004. I 2005 kom hun på andreplass i Karl Schäfer Memorial. Hun representerte Nord-Korea under Vinter-OL 2006, der hun kom på 27.-plass. 


== Referanser ==


== Eksterne lenker ==
(en) Kim Yong-suk – Olympics.com 
(en) Kim Yong-suk – Olympic.org 
(en) Kim Yong-suk – Olympedia 
(en) Kim Yong-suk – Sports-Reference (OL-resultater – arkivert) 
(en) Kim Yong-suk – ISU
Samurai I: Musashi Miyamoto

Samurai I: Musashi Miyamoto (japansk: 宮本武蔵, Miyamoto Musashi)  er en japansk historisk film som bygger på Eiji Yoshikawas roman Musashi Miyamoto, den første filmen i filmtrilogien om samuraien med samme navn. 
Filmen begynner i året 1600 med Tokugawa Ieyasus seier i slaget ved Sekigahara i prefekturet Gifu som ryddet hans vei til shogunatet, skjønt det skulle ta tre år før han hadde konsolidert sin makt overfor de andre klaner. Hovedpersonen i filmen, Miyamoto Musashi, fantes i virkeligheten og han antas å ha deltatt i slaget ved Sekigahara.
Filmen fikk en Oscar for beste utenlandske film i 1955.
Oppfølgerne kom i 1955 og i 1956.


== Eksterne lenker ==
(en) Samurai I: Musashi Miyamoto på Internet Movie Database 
(sv) Samurai I: Musashi Miyamoto i Svensk Filmdatabas 
(da) Samurai I: Musashi Miyamoto i Danmark Nationale Filminstitut 
(fr) Samurai I: Musashi Miyamoto på Allociné 
(nl) Samurai I: Musashi Miyamoto på MovieMeter 
(en) Samurai I: Musashi Miyamoto på AllMovie 
(en) Samurai I: Musashi Miyamoto på Turner Classic Movies 
(en) Samurai I: Musashi Miyamoto på Rotten Tomatoes
Hans Thomas Knudtzon

Hans Thomas Knudtzon (født 18. desember 1857 i Trondheim, død 30. august 1921 i Arendal) var en norsk jurist, som var amtmann i Nedenes amt fra 1917 til 1918 og deretter fylkesmann i Aust-Agder fra 1919 til sin død i 1921.
Han avla juridisk embedseksamen i 1880. Etter dette arbeidet han fra 1881 som edsvoren fullmektig hos sorenskriveren i Numedal og Sandsvær H.B. Gjertz, deretter i Indredepartementet og ved Akershus amtskontor under amtmann Johan Christian Collett. Han ble autorisert som overrettssakfører og beskikket som referent og forsvarer i Akershus amt i 1889, ble antatt som aktor i Follo og Drøbak i 1890, autorisert som politiaktor i Aker og Follo i 1892 og utnevnt til inspektør ved Akers politi i 1893. Samme år ble han også beskikket som forsvarer i Nes og Eidsvoll.
I 1896 ble han utnevnt til borgermester i Kristiansand og tiltrådte i april året etter. Han var konstituert amtmann i Akershus flere ganger, og var konstituert i en rekke andre embeder.


== Referanser ==
Niels Cornelius Bonnevie

Niels Cornelius Bonnevie (født 3. mars 1827 i Christiania, død 10. august 1899 samme sted) var en norsk jurist, som var amtmann i Nedenes amt fra 1868 til 1895.Han tok juridisk embedseksamen i 1849 og arbeidet deretter i Indredepartementet der han gikk gradene opp til ekspedisjonssekretær, en stilling han hadde til han ble amtmann i Nedenes i 1868.Han ble ridder av 1. klasse av St. Olavs Orden i 1865 og ble forfremmet til kommandør av 1. klasse i 1891. Han var formann i Skogkommisjonen i 1874.Hans foreldre var Honoratus Bonnevie (borgermester i Trondhjem, stortingsmann) og Sofia Augusta Baumann. Han var bror av politikeren Jacob Aall Bonnevie.


== Referanser ==
Pia Juul

Pia Juul (født 30. mai 1962,  i Korsør, død 30. september 2020) var en dansk dikter, prosaist og dramatiker. Hun oversatte svenske, amerikanske og engelske romaner. Juul var ansatt som lærer ved Forfatterskolen. 
Jull vokste opp i Rørbæk i Himmerland. 
Juul fikk Statens Kunstfonds tre-årige arbeidslegat i 1988 og fikk fra 2000 fondets livsvarige ytelse. I 2000 fikk hun Beatriceprisen. Fra 2005 var hun medlem av Det Danske Akademi. I 2009 fikk hun Danske Banks Litteraturpris for Mordet på Halland. I 2011 mottok hun Montanas Litteraturpris på 100 000 kroner for diktsamlingen Radioteatret. Hun fikk Drachmannlegatet i 2015. 
Fra 2012 bodde Juul i Bakkehusmuseets legatbolig.


== Bibliografi ==
levende og lukket, dikt, 1985
rand måske, dikt, 1987
Forgjort, dikt, 1989
Skaden, roman, 1990
En død mands nys, dikt,1993
Olsen, noveller, 1996
sagde jeg, siger jeg, dikt, 1999
Mit forfærdelige ansigt, noveller, 2001
Gespenst & andre spil, dramatikk, 2002
De Ti Bud – Opgang, novelle 2001
Jeg vil hellere dø, novelle 2003
Lidt ligesom mig, barnebok, 2004
Dengang med hunden, noveller, 2005
Helt i skoven, dikt, 2005
På jagt, barnebok, 2005
En flinker fyr, novelle, 2005
Mordet på Halland, roman, 2009
Radioteateret, dikt, 2010
Et liv med lys, biografi om den danske fotograf Marianne Engberg, 2011
Af sted, til stede, noveller episoder, 2012
Indtil videre: samlede digte, 2012
Noveller, 2014
Avuncular: onkelagtige tekster, 2014


== Referanser ==


== Kilder ==
Bibliografi hos bibliografi.dk
Forfatterportrett på forfatterweb.dk


== Eksterne lenker ==
(da) Pia Juul på bibliografi.dk
(en) Pia Juul på Internet Movie Database
Niels Wisløff Rogstad

Niels Wisløff Rogstad (født 14. august 1814 i Christianssand, død 11. september 1880) var en norsk jurist og politiker. Han var amtmann i Nedenes amt fra 1863 til 1868 og deretter fogd i Hedemarken fogderi fra 1868 til 1880. Han var også ordfører i Christianssand i flere år og stortingsrepresentant for byen i 1848, 1857 og 1858, og vararepresentant i 1851, 1854, 1859–1860 og 1862–1863.


== Referanser ==


== Eksterne lenker ==
(no) Niels Wisløff Rogstad hos Norsk senter for forskningsdata
Quitirrisí indianske territorium

Quitirrisí indianske territorium er et territorium for huetar-folket i Costa Rica. Det befinner seg i distriktet Quitirrisí i kantonen Mora, sørvest for landets hovedstad San José. Territoriet har om lag 1 000 innbyggere (2018).


== Referanser ==
Osa indianske territorium

Osa indianske territorium er et territorium for ngäbe-folket på Osahalvøya sørvest i Costa Rica. I vest og i sør grenser det til Corcovado nasjonalpark. Territoriet har om lag 150 innbyggere (2018) og et areal på 27,1 km².
Territoriet omfatter landsbyene Alto Laguna, Río Riyito, Río Pavón og La Quebrada.


== Referanser ==
Liste over Burjatias overhoder

Under følger en liste over Burjatias overhoder. Navnene er transkribert fra russisk.
Den burjat-mongolske autonome sosialistiske sovjetrepublikk 1923–1958 / Den burjatiske autonome sosialistiske sovjetrepublikk 1958–1991 / Republikken Burjatia 1991–


== Kilder ==
«Burjat-mongolskij revoljutsionnyj komitet». Spravotsjnik po istorii Kommunistitsjeskoj partii i Sovetskogo Sojuza 1898–1991. knowbysight.info. Besøkt 27. februar 2018. 
«Burjat-mongolskaja avtonomnaja sovetskaja sotsialistitsjeskaja respublika – Respublika Burjatija». Spravotsjnik po istorii Kommunistitsjeskoj partii i Sovetskogo Sojuza 1898–1991. knowbysight.info. Besøkt 27. februar 2018. 
«Russian S.F.S.R. Autonomous Republics». Besøkt 27. februar 2018. 
«Administrative Divisions of the Russian Federation». Besøkt 27. februar 2018.
Moreno Valley

Moreno Valley er en by i Riverside County i delstaten California i USA. Moreno Valley er en ung by, den begynte å vokse fra 1980-tallet, og videre utover 2000-tallet, og er i dag den nest største byen i Riverside County. I 2010 var det 193 365 innbyggere i byen. Moreno Valley ligger like vest for Riverside.


== Historie ==
Området ble for første gang bosatt for 2300 år siden,og var opprinnelig befolket av det amerikanske urfolket shoshone. Disse bosatte seg i områder ved elver og vannkilder, slik at de kunne skaffe vann. Det er rundt 200 forhistoriske arkeologiske utgravninger i Moreno Valley. De fleste består av gamle møller, som blant annet ble brukt til å  male opp chaparralfrø. Bergkunst, som piktogrammer og helleristninger er vanlige i området.
I 1850 ble California innlemmet i USA, og da begynte amerikanere å flytte til området. En rute mellom Tucson i Arizona og San Francisco i California gikk gjennom området, og bønder bosatte seg der. I 1918 anla United States Air Force flystasjonen March Field i Moreno Valley. Flystasjonen ble anlagt når USA ble nødt til utvide sine militære styrker under første verdenskrig.I løpet av 1980-tallet opplevde byen rask vekst i befolkningen. Befolkningen vokste fra 18 871 innbyggere i 1970 til 49 702 innbyggere i 1980.


== Geografi ==
Moreno Valley ligger i Riverside County i California, omtrent 15 km unna nabobyen og fylkessetet Riverside mot vest, og omtrent 20 km unna San Bernardino i nord. Moreno Valley er en del av storbyområdet Los Angeles (Greater Los Angeles), sammen med andre byer som Los Angeles, Orange, Ontario, Anaheim, Long Beach, Ventura, San Bernardino, Riverside, og en rekke flere byer.


== Referanser ==


== Eksterne lenker ==
(en) Offisielt nettsted 
(en) Moreno Valley, California – kategori av bilder, video eller lyd på Commons 
(en) Moreno Valley, California – galleri av bilder, video eller lyd på Commons 
(en) Innbyggertall 2010 - 2019 – United States Census Bureau
Dziga Vertov

David Abelevitsj Kaufman (russisk: Дави́д А́белевич Ка́уфман, født 1896 i Białystok, død 1954 i Moskva), kjent under navnet Dziga Vertov (russisk: Дзи́га Ве́ртов), var en sovjetisk filmskaper.
Pseudonymet «Dziga Vertov» kan oversettes med «han som er i bevegelse».Vertovs yngre brødre var filmfotografen Boris Kaufman og regissøren Mikhail Kaufman. Hans kone Jelizaveta Svilova var filmklipper og filmskaper.


== Filmografi i utvalg ==
1922-25 Kino-pravda del 1-23 (kortfilmer)
1924 Kino-glaz (Kamera-øye)
1929 Mannen med filmkameraet
1931 Entuziazm: Simfonija Donbassa
1934 Tre sanger om Lenin
1937 Kolybelnaja


== Referanser ==


== Eksterne lenker ==
(en) Dziga Vertov på Internet Movie Database 
(sv) Dziga Vertov i Svensk Filmdatabas 
(da) Dziga Vertov på Filmdatabasen 
(da) Dziga Vertov på Scope 
(fr) Dziga Vertov på Allociné 
(en) Dziga Vertov på AllMovie 
(en) Dziga Vertov hos The Movie Database
Jong Hyong-hyok

Jong Hyong-hyok (født 3. januar 1988 i Pyongyang) er en nordkoreansk kunstløper som konkurrerer i parløp. Han representerte landet sitt under Vinter-OL 2006 i Torino, sammen med Phyo Yong-myong. 


== Idrettskarriere ==
På nasjonalt nivå vant Jong parløp i det nordkoreanske mesterskapet i kunstløp i 2004, 2007, 2008, 2009 og 2010. I 2004 var dette sammen med Paek Mi Hyang, og de øvrige årene sammen med Sung Mi-hyang. 
Han kom på åttendeplass i Karl Schäfer Memorial 2005, sammen med Sung Mi-hyang, og sikret seg med det en plass i Vinter-OL 2006. Men, siden Sung var for ung til å delta i OL måtte han bytte partner høsten 2005, og deltok i OL sammen med Phyo Yong-myong. De lå på 20. og sisteplass etter kortprogrammet, med 33,63 poeng, og trakk seg fra friprogrammet fordi Phyo skadet seg under trening før friprogrammet.Etter OL byttet han tilbake til sin tidligere partner, Sung, og de kom på femteplass under Asiatiske vinterleker 2007.


== Referanser ==


== Eksterne lenker ==
(en) Jong Hyong-hyok – Olympics.com 
(en) Jong Hyong-hyok – Olympic.org 
(en) Jong Hyong-hyok – Olympedia 
(en) Jong Hyong-hyok – Sports-Reference (OL-resultater – arkivert) 
(en) Jong Hyong-hyok – ISU 
(en) Jong Hyong-hyok – ISU
Morten Krabbe

Morten Krabbe (død før 1. august 1542) var en dansk-norsk geistlig. Han var prost ved Mariakirken i Oslo og Norges rikes kansler fra 1532 og frem til sin død.Han tilhørte den danske høyadelsslekten Krabbe av Østergård og var sønnesønn av den danske riksråden Morten Krabbe (d. før 1483). Han ble utdannet magister og var i 1517 biskopens sekretær på Læsø, senere kongelig sekretær, kannik i Århus i 1518, kannik i Viborg i 1519, prost i Thy samme år og ble i 1529 forlenet med Tomarp Kloster i Skåne.
I 1532 ble han utnevnt til prost ved Mariakirken i Oslo, det kongelige kapellet i Oslo, og samtidig Norges rikes kansler. I løpet av hans embedstid ble både reformasjonen gjennomført, det norske riksrådet avskaffet og Norge ble et lydrike under den danske kronen, og han har derfor blitt kalt den siste kansleren i det selvstendige Norge. Han prøvde i 1535 uten hell å få embedet som biskop i Bergen. Han pådro seg erkebiskopens vrede i forbindelse med sin aktive rolle i valget av Christian III til norsk konge. I 1539 ble han forlenet med Hellig Løsens prebende. Etter hans død var proste- og kanslerembedet ubesatt til 1547, da Peder Huitfeldt ble utnevnt, og domkapitlet ved Mariakirken ble også oppløst i 1545. Niels Stub var imidlertid konstituert en kort periode 1546–1547.
Han skrev selv navnet Marthinus Chrabbe i bl.a. et brev fra 14. oktober 1538. Tegninger av Morten Krabbes segl er med i boken Geistlige segl i Oslo bispedømme ca. 1200–1537.


== Referanser ==


== Litteratur ==
Kongsrud, Helge, Det norske kanslerembetet, Riksarkivaren, 2012
Liste over presidentene for Hessens landdag

Presidenten for Hessens landdag er leder for forsamlingen.


=== Storhertugdømmet Hessen ===


===== Landstände: Erste Kammer =====


===== Landstände: Zweite Kammer =====


=== Folkestaten Hessen 1918–1933 ===


=== Stor-Hessen 1945–1946 / Hessen 1946– ===


== Kilder ==
Lengemann, Jochen (1996): MdL Hessen 1808–1996, ISBN 3-7708-1071-6, s. 434–435
«Liste der Landtagspräsidenten». Hessicher Landtag. Besøkt 27. februar 2018.
Minneola

Minneola (Citrus ×aurantium Tangelo-Gruppen) er en sitrusfrukt som også kalles tangelo. Den likner en appelsin, men har en typisk topp i stilkenden. Minneola er en krysning mellom tangerinsorten «Darcy» og grapefruktsorten «Duncan»: Frukten ble lansert i 1931 av Horticultural Research Station i Orlando i Florida, som er en del av USAs jordbruksdepartement.


== Eksterne lenker ==
RP Frukt om citrusfrukter
Larry K. Jackson and Stephen H. Futch - Minneola Tangelo
Dalian Professional Football Club

Dalian Professional Football Club, kinesisk: 大连人足球俱乐部, er en kinesisk fotballklubb fra byen Dalian i provinsen Liaoning. Klubben spiller i kinesisk superliga.


== Spillerstall ==
Pr. 26. februar 2018


=== Utlånte spillere ===


== Referanser ==


== Eksterne lenker ==
Offisielt nettsted 
(en) Dalian Aerbin FC – kategori av bilder, video eller lyd på Commons
Monopsykisme

Monopsykisme er den oppfatning at alle mennesker deler en felles sjel, intellekt og bevissthet.
Det finnes mange varianter av monopsykistiske doktriner innen ulike mystisistiske tradisjoner, eksempelvis kabbalah, averroisme, rastafarisme.
Ibn Rusjd (Averroës) hevdet at sjelen er todelt, en lavere, individuell sjel som dør med individet og en høyere universell og udødelig sjel som er kilden til intellekt og fornuft.Baruch Spinoza, som dels var inspirert av Averroës, uttrykte det slik at hver og en er som en bølge på eksistensens hav og at menneskesinnet aldri forsvinner helt, men at noe evig blir igjen etter døden.


== Kilder ==
Eric Gerlach: Happy Birthday, Averroes (Ibn Rushd)!, ordinaryphilosophy.com.
Dag Nikolaus Hasse: «Influence of Arabic and Islamic Philosophy on the Latin West» i Edward N. Zalta (red.): Stanford Encyclopedia of Philosophy
José Filipe Silva : «Robert Kilwardby» i Edward N. Zalta (red.): Stanford Encyclopedia of Philosophy
«Blake D. Dutton» i Internet Encyclopedia of Philosophy.


== Referanser ==
Huai-hæren

Huai-hæren (kinesisk: 淮軍; pinyin: Huái jūn), oppkalt etter elven Huai, var en militær styrke organisert under Qing-dynastiet for å kjempe mot Taipingopprøret i 1862. Den ble også kalt Anhui-hæren ettersom den hadde base i provinsen Anhui. Den bestod i perioden 1862–1894, og kjempet også i den fransk-kinesiske krig og i den første japansk-kinesiske krig.


== Beskrivelse ==
Den bistod med å gjenopprette Qing-styrets stabilitet. Til forskjell fra den tradisjonelle Grønne standard-hæren eller åttebannersstyrkene var Huai-styrken for det meste en militiastyrke, basert på personlige snarere enn institusjonelle lojalitetsbånd. Den var bevæpnet med en blanding av tradisjonelle og moderne våpen. Li Hongzhang, en kommandant av Xiang-hæren, tok initiativet til Huai-hæren i oktober 1861. Den etterfulgte Xiang-hæren. Ledende kommandanter hadde fått militær opplæring i Tyskland.,Huai-hæren ble i sin tur avløst av Den nye hær og av  Beiyang-hæren, som ble dannet mot slutten av århundret.


== Lederskap ==


=== Hovedledere ===
Li Hongzhang
Liu Bingzhang
Cheng Xuechi
Liu Mingchuan
Guo Songlin
Yuan Jiasan (袁甲三)


=== Sekundære  ledere ===
Yuan Shikai
Zhang Shusheng
Zhang Shushang
Pan Dingxin


== Referanser ==
Veien tilbake (1937)

Veien tilbake, (originaltittel: The Road Back) er et amerikansk drama fra 1937 regissert av James Whale med romanen «Tider som fulgte» av Erich Maria Remarque som forelegg.
Filmen er en oppfølger til Intet nytt fra vestfronten (1930).


== Referanser ==


== Eksterne lenker ==
(en) Veien tilbake på Internet Movie Database 
(sv) Veien tilbake i Svensk Filmdatabas 
(nl) Veien tilbake på MovieMeter 
(en) Veien tilbake på AllMovie 
(en) Veien tilbake på Rotten Tomatoes
Liv Darell

Liv Darell (født 1958) er en norsk politiker som representerer Senterpartiet. Hun kom inn som varaordfører for Indre Fosen kommune 1. januar 2018.Hun var ordfører i Rissa i 2017.


== Referanser ==
Sharonsletten

Sharonsletten (hebraisk: השרון – HaSharon; i den norske bibeloversettelsen: Saron) er den sentrale delen av kystslettene i Israel.
Sletten ligger mellom Middelhavet i vest og Samaria-åsene 15 kilometer lenger øst. Den strekker seg fra bekken Nahal Taninim, som markerer den sørlige enden av Karmelfjellet, i nord. I sør er grensen elva Yarkon i den nordlige utkanten av Tel Aviv. Lengden nord-sør er om lag 89 kilometer. Sletten hører til Sentraldistriktet og Tel Aviv-distriktet.


== Den hebraiske bibel ==
Sharonsletten er nevnt i Bibelen (1. Krøn 5:16; Jes 33:9, 35:2 og 65:10). Den er også nevnt i den kjente referansen til «Sarons rose» (Høys 2:1)


== Moderne historie ==
Selv om noen deler av Sharonsletten historisk har vært fruktbart område, var mye av den sumppreget og malarisk.  Situasjonen ble ytterligere forverret av massiv osmansk skoghogst. Sionistiske immigranter ankom tidlig i det 20. århundre, drenerte sumpene, og befolket regionen med mange bosetninger. Sletten er nå (2018) den tettest befolkede regionen i Israel.


== Byer på Sharonsletten ==
Netanya
Herzliya
Hadera
Kfar Saba
Kfar Yona
Rosh HaAyin
Ra'anana
Hod HaSharon
Ramat HaSharon
Tayibe
Tira
Qalansawe


== Referanser ==


== Eksterne lenker ==
(en) Sharon – kategori av bilder, video eller lyd på Commons
Geilskredbrua

Geilskredbrua er en steinhvelvbro langs fylkesvei 655 i Norangsdalen på Sunnmøre. Den ble avløst av Gjelskred bro i 1948. Brua ble i 2007 ødelagt av et stort ras og ble i 2011 restaurert.


== Referanser ==


== Eksterne lenker ==
http://www.hjorundfjord.no/artikkel/2008/08/skade-pa-eit-kulturminne-i-norangsdalen
https://nytnaturen.no/2017/07/gamlevegen-i-norangdalen/
Geilskredbrua på  Google Street View
Youtube video: Statens vegvesen - Restaureringen av Geilskredbrua i Norangsdalen
Flyfoto on Finn.no kart fra 2015
Flyfoto on Finn.no kart fra 1976
Flyfoto on Finn.no kart fra 1962
Karl Straume

Karl Straume (født Karl Olav Strømme 14. mai 1877, død 7. desember 1968) var en norsk kunstmaler, særlig kjent for sine landskapsmalerier, som oftest fra Vestlandet, og for sine portretter. Han var også lyriker og styreformann for Ivar Aasen-museet frå 1945 til 1967. I 1961 fikk han tildelt Kongens fortjenstmedalje i gull.


== Oppvekst og virke ==
Karl Straume ble født på Strømmegården i Hovdebygda i Ørsta som sønn av fanejunker Ola R. Strømme (1842–1908) og Ane Petrine Hovden (1847–1936), søster til dikterprest Anders Hovden. Han vokste opp i Hovdebygda som den tredje eldste i en søskenflokk på åtte barn, og bodde der.Tvillingbror av kunstmaleren Rasmus Straume. 
Fra 1895 til 1897 gikk han på Volda lærerskule, før han utdannet seg ved Den kongelige Tegneskole fra 1908 til 1910, Kunstakademiet under Christian Krohg og Halfdan Strøm fra 1910 til 1913, og senere Académie Moderne i Paris under Othon Friesz 1920. I 1926 gikk han på Søren Onsagers og Anders C. Svarstads malerskole, i og 1927, Den Kongelige Tegneskole under Olaf Willums. I 1929 var han elev av Lars Utne. 
Straume var med å stifte Møre Kunstlag, og ledet dette kunstlaget fra 1931 til 1946. Han var også iniativtaker til Sunnmøre museum, og med i komiteen for Ivar Aasen-monumentet i Ørsta. Han var leder for styret i Aasen-museet fra 1946 til 1967. 
Straume arbeidet mest med oljemaleri, men lagde også tresnitt og arbeidstegninger til billedvev. Han var i tillegg en aktiv lyriker, og ga ut diktsamlingen Lilja i dalen i 1967.


== Bibliografi ==


=== Diktsamling ===
Lilja i dalen. Oslo: Lunde. 1967. 


== Referanser ==


== Litteratur ==
Roar Rønning (2010). Kunstmålaren Karl Straume (1877-1968). Hovdebygda soge- og velferdslag. 


== Kilder ==
«Karl Straume» (norsk nynorsk). Ivar Aasen-tunet. Arkivert fra originalen 28. februar 2018.
Lovisa Stiernsparre

Juliana Maria Lovisa Stierngranat (født 7. april 1765 på Rügen, død 7. mai 1824) var en svensk miniatyrmaler.
Hun var datter av feltmarskal Filip Julius Bernhard von Platen og Juliana Regina von Ysedom samt bror til Baltzar von Platen og fra 1786 gift med oberst Erik Petter Stiernsparre. Hun ble kjent som miniatyrmlaer og utførte flere portrett blant andre av sin bror kanalbyggeren Baltzar von Platen. Stiernsparre er representert blant annet ved Nationalmuseum i Stockholm.


== Referanser ==


== Litteratur ==
Svenskt konstnärslexikon del V, side 265, Allhems Förlag] Malmö
Viseformann for Folkerepublikken Ungarns presidentråd

Viseformannen for Folkerepublikkens presidentråd (Fra 26. april 1972: Viseformannen for Folkerepublikken Ungarns presidentråd) var visestatsoverhode 1949–1989.
Ifølge forfatningen av 1949 skulle Parlamentet under sitt første møte etter parlamentsvalget velge medlemmene av Folkerepublikkens presidentråd blant sine egne medlemmer. Det skulle bestå av en president, to visepresidenter og 17 medlemmer.
I endringene av forfatningen, som trådte i kraft 23. oktober 1989, ble blant annet Folkerepublikken Ungarns presidentråd avskaffet. Presidentembetet ble gjeninnført og Parlamentets president ble stedfortreder. Dette ble opprettholdt i forfatningen av 2011.


== Liste ==
      Magyar Dolgozók Pártja (MDP)
      Magyar Szocialista Munkáspárt (MSZMP)


== Se også ==
Liste over Ungarns statsoverhoder
Kongeriket Ungarns viseregent


== Kilder ==
«Állami vezetők». allamszocializmus.lapunk.hu. Besøkt 28. februar 2018.